Emma Watson - Alemannische Wikipedia

# Emma Watson

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Emma Charlotte Duerre Watson«

Personedate
D Emma Watson am Autogramm gäh
Geburtsname: | Emma Charlotte Duerre Watson
Gebortsdatum: | 15.04.1990
aktivi Johr: | 2001-hütt
Website: | EmmaWatsonOfficial.com

D Emma Watson isch e englischi Schauspilerin. Ihre vollständig Name isch Emma Charlotte Duerre Watson. Sie spilt d Hermine Granger i de Harry-Potter-Film.

## [ändere] Biografi

### [ändere] Frües Läbe

Sie isch am 15. April 1990 in Paris uf d Wält cho. Det het sie au ihri erste 5 Jahr vo ihrem Läbe verbracht. Si het en französischi Grossmueter. 1995 isch si denn mit ihrere Muetter Jaqueline und ihrem 3 Johr jüngere Brüeder Alex nach Oxford zoge, will sich ihre Vater (Chris) und ihri Muetter, beidi Ahwält, scheide lo hend. Ihre Vater isch denn uf London zoge. Sie lebd bis hüt in Oxford.

Ide Dragon School het d Emma s erschte Mal ihres schauspielerische Könne zeigt. Bevor sie dur d Harry Potter Film id Kino cho isch het sie i mehrere Uffüerige im Schueltheater d Hauptrolle gspilt. Wo sie sibni gsi isch het sie ihre erschti Priis gwune, bimene Gedichtvortragswettbewerb.

Vor de Harry Potter Verfilmige het si no bi keim professionelle Film mitgspilt gha.

### [ändere] Harry Potter

Wo si nüni gsi isch het ihre Theaterlehrer si zum Casting vo Harry Potter und de Stei vo de Weise agmeldet, will er ihres grosse Potential gseh het. Si hed sich denn au duregsetzt und d Rolle vo de Hermine Granger übercho.

Im Johr 2000 wo si zähni gsi isch het sie mit de Dreharbeite zum erschte Harry Potter agfange. A ihrem erste Tag am Set isch si sehr nervös gsi. Nachdem de ersti Film is Kino cho isch und sehr grosse Erfolg gha het sind die drüü Hauptdarschteller, Emma Watson (Hermine Granger), Daniel Radcliffe (Harry Potter) und Rupert Grint (Ron Weasly) zu Weltstars worde.

Zwüsched 2001 und 2007 het sie au bi de Dreharbeite vo de andere bis jetzt verfilmte Bänd 1-5 vo de Harry Potter Büecher d Rolle vo de Hermine Granger gspilt. Mit dene Film isch sie no bekannter worde.

Mitlerwile isch sie mit Dreharbeite zum sächste Harry Potter Film, wo si widerum d Hermine spilt, beschäftigt. De Kinostart vom Film Harry Potter und de Halbbluet Prinz isch für Endi 2008 vorgseh.

Planmässig sött im Jahr 2010 denn de letscht Harry Potter Film usecho.

### [ändere] Anderi Role

Sie het im Johr 2007 eini vo de Hauptrolle, d Pauline Fossil, ide Verfilmig vo Ballet Shoes gspilt. Ballet Shoes isch es Drama wo über d Wienachte uf BBC zeigt worde isch. Es isch de erschti nöd Harry Potter Film wo si mitgspilt hed.

Im Dezember 2008 chunt de Trickfilm The Tale of Despereaux use. Dete git si de Prinzässin Pea iri Stimm.

### [ändere] Anders

Sit Mitti 2007 isch sie au di neu Werbefigur vo Chanel.

## [ändere] Filmografi

- 2001 Harry Potter und der Stein der Weisen als Hermine Granger
- 2002 Harry Potter und die Kammer des Schreckens als Hermine Granger
- 2004 Harry Potter und der Gefangene von Askaban als Hermine Granger
- 2005 Harry Potter und der Feuerkelch als Hermine Granger
- 2007 Harry Potter und der Orden des Phönix als Hermine Granger
- 2007 Ballet Shoes als Pauline Fossil
- 2008 The Tale of Despereaux als Prinzässin Pea
- 2008 Harry Potter und der Halbblutprinz als Hermine Granger
- 2010 Harry Potter und die Heiligtümer des Todes als Hermine Granger

## [ändere] Uszeichnige und Nominierige

### [ändere] Uszeichnige

Jaar Organisazion / Uszeichnig / Film

- 2002 Young Artist Awards / Besti Darstellig imene Spielfilm – Hauptdarsteller / Harry Potter und der Stein der Weisen
- 2003 Otto Awards / Silber – Best wiblichi Filmstar / Harry Potter und die Kammer des Schreckens
- 2004 Otto Awards / Silber – Best wiblichi Filmstar / Harry Potter und der Gefangene von Askaban
- 2004 Total Film / Chinder Darstellig vom Jaar / Harry Potter und der Gefangene von Askaban
- 2005 Otto Awards / Gold – Best wiblichi Filmstar / Harry Potter und der Gefangene von Askaban
- 2006 Otto Awards / Bronze – Best wiblichi Filmstar / Harry Potter und der Feuerkelch
- 2007 ITV National Film Awards / Besti wiblichi Darstellig / Harry Potter und der Orden des Phönix
- 2007 UK Nickelodeon Kids' Choice Awards / Besti Filmschauspiilerin / Harry Potter und der Orden des Phönix

### [ändere] Nominierige

Jaar Organisation / Uszeichnig / Film

- 2002 Academy of Science Fiction, Fantasy & Horror Films / Saturn Award Harry / Potter und der Stein der Weisen
- 2002 Empire / Empire Award / Harry Potter und der Stein der Weisen
- 2002 American Moviegoer Awards / Herusragendi Nebedarstellerin / Harry Potter und der Stein der Weisen
- 2002 Young Artist Awards / Best Ensemble in Feature Film / Harry Potter und der Stein der Weisen
- 2004 Broadcast Film Critics Association / Besti Jungi Darstellerin / Harry Potter und der Gefangene von Askaban
- 2005 Broadcast Film Critics Association / Besti Jungi Darstellerin / Harry Potter und der Feuerkelch
- 2006 MTV Movie Awards / Best On-Screen Team / Harry Potter und der Feuerkelch

Kategori: Schauspieler

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Žemaitėška
- Български
- Bosanski
- Català
- Česky
- Dansk
- Deutsch
- ދިވެހިބަސް
- English
- Español
- Eesti
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- Lietuvių
- Latviešu
- Bahasa Melayu
- Plattdüütsch
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Tiếng Việt
- 中文